cyanic-selkie/wikianc huggingface dataset:
Keke Palmer
Lauren Keyana ”Keke” Palmer (s. 26. elokuuta 1993 Harvey, Illinois, Yhdysvallat) on yhdysvaltalainen näyttelijä ja laulaja, joka tunnetaan kenties parhaiten pääroolistaan Nickelodeonin tilannekomediasarjassa True Jackson, VP. Hän on lisäksi esiintynyt muiden muassa elokuvissa Kaikki alkaa A:sta (2006), Cleaner (2007) ja Jump in! (2007). Hän myös ääninäyttelee Layla-keijua animaatiosarjassa Winx-klubi sekä Peachesia elokuvassa Ice Age 4: Mannerten mullistus.
Palmer syntyi Illinoisin osavaltiossa kristittyyn perheeseen. Hänen vanhempansa ovat Sharon ja Larry Palmer, jotka tapasivat teatterikoulussa ja ovat entisiä näyttelijöitä. Palmerilla on neljä sisarusta. Hän muutti perheineen Los Angelesiin vuonna 2004, pian hänen elokuvadebyyttinsä jälkeen. Palmer aloitti laulamisen nuorella iällä ja lauloi aluksi kirkossa, mutta myöhemmin myös teatterimusikaaleissa.
Keke Palmerin elokuvaura alkoi vuonna 2004, kun hän teki debyyttiroolinsa 11-vuotiaana elokuvassa Barbershop 2: Back in Business (2004). Sen jälkeen hän on saanut lukuisia merkittäviä rooleja elokuvista, kuten Cleaner, Jump in!, Shrink – Tapaus tohtori Carter (2009) ja Joyful Noise (2012). Vuoden 2006 draamaelokuvassa Kaikki alkaa A:sta Palmerilla oli ensimmäinen pääroolinsa. Hän näytteli pääroolin myös muun muassa tositapahtumiin perustuvassa elokuvassa Abducted: The Carlina White Story (2012).
Palmer julkaisi debyyttialbuminsa So Uncool Atlantic Recordsin kautta 18. syyskuuta 2007. Hän on näyttelijänuransa aikana voittanut useita palkintoja, kuten Black Reel Awardin ja Young Artist Awardin.
Korkein oikeus (Suomi)
pienoiskuva|upright|Korkeimman oikeuden logo Korkein oikeus (KKO ) on toinen Suomen korkeimman oikeusasteen tuomioistuimista, jonka tärkein tehtävä on ennakkoratkaisujen eli prejudikaattien antaminen. Suomen perustuslain 99 §:n mukaan korkein oikeus käyttää ylintä tuomiovaltaa riita- ja rikosasioissa. Hallintolainkäyttöasioissa ylintä tuomiovaltaa käyttää korkein hallinto-oikeus.
Historia
thumb|right|Korkeimman oikeuden rakennus Helsingin [[Pohjoisesplanadilla.]]
Ylin oikeusaste
Korkeimman oikeuden perusti kuningas Kustaa III vuoden 1789 yhdistys- ja vakuuskirjalla nimellä kuninkaan korkein oikeus. Nykyinen Ruotsin korkein oikeus on perua tästä. Venäjän valloitettua Suomen vuonna 1809 korkeinta tuomiovaltaa käyttäväksi tuomioistuimeksi säädettiin Suomen keisarillisen hallituskonseljin (vuodesta 1816 Suomen senaatti) oikeusosasto.
Suomen korkein oikeus perustettiin vuonna 1918, Suomen itsenäistyttyä. Samalla korkein oikeus irrotettiin valtioneuvostosta ja siitä tuli myös muodollisesti itsenäinen ja riippumaton tuomioistuin.
Korkein oikeus on koko toimintansa ajan joutunut tasapainoilemaan valitusten määrän kanssa. Juttujen liiallinen määrä on vaikeuttanut KKO:n mahdollisuutta toimia ennakkopäätösten antajana. Valitusmahdollisuuksia rajoitettiin jo Ruotsin vallan aikana, jolloin muutoksenhakuoikeus riita-asioissa edellytti korkean vetorahan maksamista. Itsenäisyyden aikana 1922 säädettiin riita-asioiden muutoksenhaulle markkamääräinen alaraja. Tätä rajaa korotettiin myöhemmin useaan otteeseen. Vastaavasti rikosasioissa muutosta ei saanut hakea lieviin rikoksiin.
Nykyisen kaltaiseksi puhtaasti ennakkotapauksia ratkaisevaksi tuomioistuimeksi KKO muuttui vuonna 1980.
Toimitilat
Korkein oikeus on toiminut Helsingissä Kauppatorin laidalla, Presidentinlinnan vieressä osoitteessa Pohjoisesplanadi 3 vuodesta 1934 lähtien. Alun perin toimitilat muodostuivat kahdesta erillisestä rakennuksesta, mutta Helenankatu 3:ssa sijaitseva rakennus ja Pohjoisesplanadin rakennus yhdistettiin toisiinsa vuonna 1986. Ennen oikeuslaitoksen käyttöön siirtymistä rakennuksia oli käytetty pitkään asuin- ja liiketiloina.
Alun perin korkein oikeus jakoi toimitilat korkeimman hallinto-oikeuden kanssa. Kaksi alinta kerrosta olivat korkeimman oikeuden käytössä, ja kolmannessa eli ylimmässä kerroksessa toimi korkein hallinto-oikeus, mutta vähitellen rakennus kävi liian pieneksi molempien virastojen käyttöön. Vuonna 1984 korkein hallinto-oikeus muutti pois, jolloin toimitilat jäivät kokonaan korkeimman oikeuden käyttöön.
Viimeisin peruskorjaus valmistui kesäkuussa 2009, jolloin uusittiin muun muassa rakennuksen ilmastointijärjestelmä ja rakennettiin uusi oikeussali kolmanteen kerrokseen. Työt tehtiin Museoviraston valvonnassa.
Lyhenne KKO
Korkeimman oikeuden lyhenne KKO on muodostettu epätavallisesti. Yleensä isokirjainlyhenne muodostetaan kunkin sanan alkukirjaimista. Näin lyhenne voisi tarkoittaa kihlakunnanoikeutta, jollaisia Suomessa aiemmin toimi. Merkityksessä korkein oikeus lyhenne on huonosti avautuva. Selitys lyhenteelle löytyy historiasta. Vuonna 1915 Lakimies-lehdessä julkaistiin kirjoitus "Oikeuslähteiden ja lähdeteosten merkitsemisestä". Siinä olevassa oikeuslähteiden lyhenneluettelossa KO merkitsi kihlakunnanoikeutta. Siihen aikaan korkeinta oikeutta ei vielä ollut perustettu, vaan ylin oikeusaste oli senaatin oikeusosasto (SOO). Korkein oikeus perustettiin 1918. Vuonna 1920 Lakimies-lehdessä julkaistiin laajennettu ja paikoin uudistettu versio kirjoituksesta. Artikkelissa "Oikeuslähteiden, lähdeteosten ja oikeustapausten merkitseminen" KO tarkoitti edelleen kihlakunnanoikeutta ja vastaperustettu korkein oikeus lyhennettiin KKO. Koska lyhenteen KO merkitys oli vakiintunut ja levinnyt yleiseen käyttöön, jouduttiin korkeimmalle oikeudelle etsimään toinen lyhenne. Lyhenneluettelon täydennystyön suoritti kolmejäseninen komitea, jonka ehdotuksen Suomalainen Lakimiesten Yhdistys hyväksyi kokouksessaan 26. toukokuuta 1920.
Svea (nimi)
Svea on ruotsalainen naisen etunimi. Nimi on samaa alkuperää kuin maan omakielinen nimi Sverige. Sveanmaa on keskeisin Ruotsin kolmesta historiallisesta pääosasta, ja Svea-mamma on 1600-luvulta saakka ollut tunnettu Ruotsin henkilöitymänä. Etunimenä Svea tuli käyttöön 1800-luvun alkupuolella sen jälkeen, kun Esaias Tegnér vuonna 1811 oli julkaissut Svea-nimisen runoelman.
Korkein oikeus (Suomi)
Tehtävät
thumb|Korkeimman oikeuden täysistunto­sali. Korkeimman oikeuden tärkein tehtävä on ennakkopäätösten antaminen. Ennakkopäätöksillä eli prejudikaateilla ohjataan muuta lainkäyttöä. Ennakkopäätökset eivät muodollisesti sido alempia tuomioistuimia, mutta käytännössä niitä yleensä noudatetaan oikeuskäytännössä.
Svea (nimi)
Suomessa nimi Svea on Digi- ja väestötietoviraston tietojen mukaan annettu vuoden 2019 loppuun mennessä noin 2 720 henkilölle, joista yli puolet on syntynyt ennen vuotta 1920.
Korkein oikeus (Suomi)
Tehtävät
Korkeimpaan oikeuteen voi hakea muutosta pääsääntöisesti vain niissä tapauksissa joissa se myöntää valitusluvan alemman tuomioistuimen päätökseen. Valituslupaa voi hakea hovioikeuksien ratkaisuista, eräistä vakuutusoikeuden ratkaisuista sekä niistä käräjäoikeuksien ratkaisuista, jotka käräjäoikeus on tehnyt maaoikeutena toimiessaan. Jos hovioikeus on ratkaissut asian ensimmäisenä oikeusasteena, ei valituslupaa tarvita.
Valitusluvan myöntämisperusteita on kolme:
Svea (nimi)
Nimipäivä
Ruotsissa nimi Svea otettiin kalenteriin vuonna 1901. Svean nimipäivä on Ruotsissa 2. tammikuuta, koska isänmaallisista syistä tämä nimi haluttiin sijoittaa vuoden alkuun heti uudenvuodenpäivän jälkeen.
Korkein oikeus (Suomi)
Tehtävät
Muita korkeimman oikeuden tehtäviä ovat
Juttujen määrä ja käsittelyajat
Vuonna 2020 korkeimpaan oikeuteen saapui 1 883 asiaa. Ylivoimaisesti suurimman osuuden muodostivat valituslupahakemukset, joita saapui 1 606 kappaletta eli yli 85 prosenttia kaikista saapuneista asioista. Valituslupia myönnettiin 133, eli vain 8,3 prosenttia kaikista valituslupaa hakeneista sai valitusluvan. Samana vuonna korkein oikeus ratkaisi 1 878 asiaa eli melkein saman verran kuin uusia juttuja tuli samaan aikaan vireille. Ratkaistuista jutuista ennakkopäätöksinä julkaistiin 101.
Vuonna 2020 valituslupahakemuksista 36 prosenttia koski asioita, joissa hovioikeus ei ollut myöntänyt valittajalle jatkokäsittelylupaa. Kaikkien ratkaistujen asioiden keskimääräinen käsittelyaika oli 5,3 kuukautta. Hylättyjen valituslupahakemusten kohdalla käsittelyaika oli keskimäärin 3,8 kuukautta. Niissä asioissa, joissa valituslupa myönnettiin, käsittelyaika kokonaisuudessaan oli keskimäärin 17,5 kuukautta.
Organisaatio
Korkeimman oikeuden virastopäällikkönä toimii korkeimman oikeuden presidentti, jolla on apunaan kansliapäällikkö. Korkeimman oikeuden jäseniä kutsutaan oikeusneuvoksiksi, joita on oltava kerrallaan virassa vähintään 15. Muiden tuomareiden tapaan korkeimman oikeuden presidentin ja oikeusneuvokset nimittää tasavallan presidentti. Tuomarinvalintalautakunta ei osallistu näiden virkojen täyttämiseen. Jutut ratkaistaan oikeussihteereiksi tai esittelijäneuvoksiksi kutsuttujen esittelijöiden suorittaman valmistelun pohjalta.
1. syyskuuta 2019 alkaen korkeimman oikeuden presidentti on Tatu Leppänen. Hänen edeltäjiään ovat olleet Timo Esko, Pauliine Koskelo, Leif Sevón, Olavi Heinonen, Curt Olsson, Antti Hannikainen, Matti Piipponen, Toivo Tarjanne, Oskar Möller, Hjalmar Neovius, Frans Pehkonen, Julius Grotenfelt ja August Nybergh.
Korkein oikeus on toimivaltainen valitusluvan myöntämistä koskevassa asiassa kahden jäsenen kokoonpanossa. Jos valituslupa myönnetään, ratkaistaan varsinainen pääasia tavallisesti viiden jäsenen muodostamassa jaostossa. Periaatteellisesti tärkeässä asiassa kokoonpanoa voidaan vahventaa joko 11-jäseniseen jaostokäsittelyyn tai täysistuntoon, johon osallistuvat kaikki korkeimman oikeuden jäsenet.
Korkeimman oikeuden jäsenet
Korkeimman oikeuden jäseniä ovat:Ensimmäisellä sivulla on luettelo kaikista jäsenistä, sitten presidentti ja sitten muut jäsenet pisimmästä virkakaudesta alkaen:
Ágios Geórgios (Lasíthi)
Ágios Geórgios on Kreikan kylä, joka sijaitsee Kreetan saarella. Se kuuluu hallinnollisesti Oropédio Lasithíoun kuntaan, Lasíthin alueyksikköön ja Kreetan alueeseen. Kylän väkiluku on 490 (vuonna 2011).
pienoiskuva|vasen|Tuulimylly-vesipumppuja Ágios Geórgioksessa. Ágios Geórgioksen kylä sijaitsee Lasíthin ylätasangon eteläosassa noin 47 kilometriä länteen Ágios Nikólaoksesta ja noin 60 kilometriä kaakkoon Iraklionista. Kylä on saanut nimensä sen Pyhälle Georgiokselle omistetusta kirkosta.
Ágios Geórgios muodostaa oman kyläyhdyskuntansa (Τοπική Κοινότητα Αγίου Γεωργίου Λασιθίου, Topikí Koinótita Agíou Georgíou Lasithíou). Se on koostunut alun perin kahdesta erillisestä kylästä, alakylästä nimeltä Ágios Geórgios eli Káto Chorió (Κάτω Χωριό) ja yläkylästä nimeltä Plathianós (Πλαθιανός) eli Ágios Dimítrios (Άγιος Δημήτριος) eli Páno Chorió (Πάνω Χωριό). Kylät mainitaan ensimmäisen kerran venetsialaisaikaisessa väestönlaskennassa vuodelta 1630, jolloin niissä oli yhteensä 18 asukasta. Vuoden 1951 väestönlaskennassa kylä oli ylätasangon suurin, ja siellä oli asukasta.
Massakulttuuri
Massakulttuuri on 1900-luvun populaarikulttuurin kansalle teollisesti tuotettua viihdettä. Tällaisiksi mielletään esimerkiksi 1900-luvun alkupuolella yleistynyt elokuva, radion tarjoamat viihdemahdollisuudet sekä erilaiset menot ja huvit, kuten huvipuistot, rantalomat tai kansanteatterit.
Massakulttuuri syntyi populaarikulttuurin pohjalle 1900-luvun alkuvuosikymmenillä. Se sai alkunsa teollistumisen voimakkaan kasvun seurauksena, kun maaseudulta kaupunkeihin muuttaneiden tehdastyöläisten palkkataso nousi ja työpäivä lyheni. Tehdastyön säännöllisyyden vuoksi kansalle jäi enemmän vapaa-aikaa ja varakkuutta, jonka saattoi panostaa lomailuun. Tavallisen kansan viihdyttämisestä alkoi kehkeytyä suurin talousala ikinä. Palvelujen ja hyödykkeiden tarjonta suuremmille massoille aikaansai kasvua teollisella sektorilla, jolloin työläisten varallisuus kasvoi entisestään ja syntyi kehä.
Myöhemmillä 1900-luvun vuosikymmenillä massakulttuurille tunnusomaiseksi tuli etenkin matkailu ja turismi. 50-luvulla suosittuja olivat etenkin ryhmämatkat, joiden uranuurtajana toimi Thomas Cookin matkatoimisto. Ryhmämatkailu alensi matkakustannuksia ja toi nopean ja helpon lentomatkailun lähelle kansaa. Suomessa Kalevi Keihäsen Keihäsmatkat lennätti vuodesta 1965 suomalaismatkailijoita ulkomaille.
Chelsea Tavares
pienoiskuva|Chelsea Tavares vuonna 2017. Chelsea Royce Tavares (s. 14. joulukuuta 1991) on yhdysvaltalainen näyttelijä. Hänet tunnetaan rooleista televisiosarjoissa Unfabulous ja Just Jordan.
Afroamerikkalainen Tavares syntyi Panorama Cityssä, Kaliforniassa.
Aitna
Aitna voi viitata seuraaviin:
Talviolympialaiset 1980
XIII talviolympialaiset pidettiin Lake Placidissa Yhdysvalloissa. Näissä kisoissa käytettiin keinolunta ensimmäisen kerran.
Kisojen olympiatuli sytytettiin Kreikan Olympiassa 30. tammikuuta 1980. Olympialaisten avajaiset suoritti Yhdysvaltain varapresidentti Walter Mondale. Presidentti Jimmy Carter oli estynyt Afganistanin ja Iranin kriisien vuoksi ja joutui pysymään Washingtonissa avajaisten ajan.
Lajit
Olympiaohjelmassa oli 38 tapahtumaa kymmenessä eri urheilulajissa.
Osallistujamaat
Kilpailuihin osallistui kaikkiaan 1 072 urheilijaa 37 maasta.
Mitalitaulukko
Vuoden 1980 talviolympialaisten mitalitaulukon ykkössijan saavutti Neuvostoliitto.
Radio Moreeni
pienoiskuva|Radio Moreenin logo [[Näsinneula-aiheineen.]] Radio Moreeni on tamperelainen, Suomen ainoa yliopiston omistama paikallisradio. Vuonna 1989 toimintansa Tampereen yliopiston suojissa aloittaneen Radio Moreenin kuuluvuusalue kattaa Tampereen ympäristökuntineen noin 50 kilometrin säteellä Näsinneulassa sijaitsevasta lähettimestään.
Lukáš Doudera
Lukáš Doudera (s. 3. tammikuuta 1998 ) on tšekkiläinen jääkiekkoilija, pelipaikaltaan puolustaja.
Radio Moreeni
Aseman tärkein tehtävä on yliopiston toimittajakoulutuksen palveleminen ja yliopistossa tehtävän tieteellisen tutkimuksen tunnetuksi tekeminen. Radio Moreeni vuokraa myös ohjelma-aikaa kuuluvuusalueen kansalaisjärjestöille ja yhteisöille.
Lukáš Doudera
Doudera teki pääsarjadebyyttinsä kaudella 2014–2015 vain 16-vuotiaana. Hänen kasvattajaseuransa on HC Kladno, josta hän siirtyi Třineciin kesällä 2014.
Radio Moreeni
Aseman viikko-ohjelmistoon sisältyy kymmeniä otsikko-ohjelmia. Erilaisten puhe- ja ajankohtaisohjelmien sekä tiede-, kulttuuri - ja erikoismusiikkiohjelmien lisäksi ohjelmistossa on arkipäivisin kaksi klassisen musiikin äänilevykonserttia. Myös yöaikaan kanavalla kuullaan pääasiassa klassista musiikkia. Lisäksi kanavalla lähetetään Tampereen kaupunginvaltuuston kokoukset suorana.
Aseman taajuus Tampereella on 98,4 MHz. Keväällä 2008 Moreeni käynnisti verkkolähetykset omilla internetsivuillaan.
Bedford Astravan
thumb|245x245px|Bedford Astravan Bedford Astravan on Opel Kadett E:hen (Vauxhall Astra Mark 2) perustuva pakettiauto, joka on muutoin Kadettin farmariversion kaltainen, mutta siinä ei ole takasivulaseja eikä takapenkkejä, ja jousitusta on paranneltu. Astravanin edeltäjä on Bedford Chevanne, joka puolestaan perustuu C-mallin Kadettiin (Vauxhall Chevette).
Bedford Astramax
thumb|230x230px|Opel Kadett Combo Bedford Astramax on Opel Kadett E:hen (Vauxhall Astra Mark 2) perustuva pakettiautomalli, jossa on samanlainen keula kuin Kadettissa / Astrassa, mutta perässä on suurempi kontti, johon mahtuu yksi eurolavallinen tavaraa.
Bedford Astramaxia myytiin vain Britanniassa, muualla Euroopassa se tunnettiin nimellä Opel Kadett Combo. Nämä mallit korvasi Corsaan perustuva Opel Combo vuonna 1993.
PLC
PLC voi tarkoittaa ainakin seuraavia asioita:
Katharine Jefferts Schori
pienoiskuva|Katharine Jefferts Schori
Katharine Jefferts Schori (s. 26.maaliskuuta 1954 Pensacola, Florida, USA) on yhdysvaltalainen episkopaalisen kirkon pappi ja piispa. Vuonna 2006 hänestä tuli myös ensimmäinen anglikaanisen kirkkokunnan priimaksen asemaan valittu nainen. Jefferts Schorin valinta tehtävään herätti aikanaan vahvoja mielipiteitä ja valinta nähtiin paitsi naispappeuden asemaa anglikaanisessa kirkossa vahvistavana tapahtumana, myös konservatiivien ja liberaalien välisiä jakolinjoja kasvattavana päätöksenä. Hänen toimikautensa priimaksena sijoittui Washington National Cathedraliin. Yhdeksänvuotinen toimikausi päättyi vuonna 2015.
Varhaisvaiheet ja luonnontieteellinen ura
Katharine Jefferts syntyi vuonna 1954 roomalaiskatoliseen perheeseen ja hänet kasvatettiin aluksi katoliseen uskoon. Ensimmäiset kouluvuotensa hän opiskeli katolisen nunnasääntökunnan ylläpitämässä koulussa. 9 vuoden iässä hänen vanhempansa kuitenkin alkoivat osallistumaan paikallisen episkopaalisen kirkon toimintaan.
Kouluvuosien jälkeen Jefferts hakeutui opiskelemaan biologiaa Stanfordin yliopistoon. Sieltä hän valmistui luonnontieteiden kandidaatiksi vuonna 1974. Opintoja hän jatkoi tämän jälkeen Oregonin osavaltionyliopistossa, josta hän valmistui meritieteen alalta maisteriksi vuonna 1977 ja edelleen filosofian tohtoriksi vuonna 1983. Meritieteiden alalla Jefferts erikoistui kalmareiden ja mustekalojen evoluutioon. Luonnontieteellisten opintojensa jälkeen hän työskenteli Seattlessa Yhdysvaltain valtiollisen meritalousorganisaatio NMFS:n palveluksessa
Vuonna 1979 Jefferts avioitui matemaatikko Richard Schorin kanssa.
Kirkollinen ura
Työuransa ohella Jefferts Schori suoritti teologian opintoja Kalifornialaisessa Church Divinity School of the Pacific'ssa. Hän saavutti maisterin tutkinnon teologian alalta vuonna 1994. Samana vuonna hän myös sai Yhdysvaltain episkopaalisen kirkon pappisvihkimyksensä.
Jefferts Schorin ensimmäinen papinvirka sijaitsi Oregonissa. Tässä tehtävässä hän jatkoi vuoteen 2001 asti, jolloin hänet valittiin episkopaalisen kirkon Nevadan hiippakunnan piispaksi.
Piispana toimiessaan Jefferts Schori profiloitui progressiivisen linjan edustajana. Hän esimerkiksi äänesti vuonna 2003 New Hampshiren hiippakunnan piispanvaalissa V. Gene Robinsonin puolesta. Robinson puolestaan tunnetaan esnimmäisenä avoimesti homoseksuaalisena anglikaanisen kirkkokunnan piispana.
Yksityiselämä
Jefferts Schori on ollut naimisissa matemaatikko Richard Schorin kanssa vuodesta 1979. Pariskunnalla on yksi tytär, joka on ammatiltaan Yhdysvaltain ilmavoimien kapteeni. Jefferts Schorilla on lentolupakirja ja hän on ollut koko uransa ajan myös aktiivinen harrastelentäjä.
Näkemykset
Jefferts Schori on pitänyt virassaan esillä esimerkiksi köyhyyteen ja eriarvoisuuteen liittyviä kysymyksiä, evankeliumien kontekstuaalisen tulkinnan merkitystä sekä ympäristöarvoja.
Elixir (täsmennyssivu)
Elixir voi tarkoittaa seuraavia:
Ääniväylä
Ääniväylä eli ilmaväylä eli kajetto  on puhe-elimistön kaikkien ilmakanavien yhteisnimitys. Ääniväylä käsittää
Äänihuulissa syntyvä ääni kulkee ääntöväylässä nielusta suuontelon kautta huuliin, tai nenäväylän  kautta ilmoille. Ääntöväylä on siis ääniväylän osa, jossa ääntäminen eli artikulaatio tapahtuu.
Joskus ääniväylä-termiä käytetään ääntöväylän synonyyminä.
Per-Gunnar Andersson
Per-Gunnar Andersson (s. 10. maaliskuuta 1980) on ruotsalainen ralliautoilija. Hän on voittanut JWRC-sarjan mestaruuden kahdesti vuosina 2004 ja 2007.
Ura
Andersson teki rallidebyyttinsä vuonna 1999. Hän voitti nuorten sarjan rallin maailmanmestaruuden eli JWRC-sarjan vuonna 2004. Voittaessaan tittelin Andersson ajoi Suzukin tallissa.
Kaudet 2005 ja 2006 Andersson jatkoi Suzukilla JWRC-sarjassa.
Vuonna 2007 Andersson voitti toistamiseen JWRC-sarjan ja oli ensimmäinen, joka on voittanut sarjan mestaruuden kahdesti. Kaudella 2007 JWRC-sarjalla ei kuitenkaan ollut maailmanmestaruusarvoa.
Kaudeksi 2008 hän solmi koko kauden kattavan sopimuksen Suzukin WRC-autolla ajamisesta tehdastallissa.
Kaudella 2008 Andersson keräsi 12 pistettä MM-sarjasta, kaksi pistettä enemmän, kuin tallikaverina toiminut Toni Gardemeister. Andersson ajoi pisteille Monte Carlossa, Uudessa-Seelannissa, Japanissa ja Walesissa.
Kaudeksi 2009 Andersson ei saanut tallipaikkaa, ja hän ajoi satunnaisia ralleja Ruotsissa ja Norjassa.
Kaudella 2010 Andersson ajoi Super 2000 -luokan autolla viisi MM-rallia, ja Andersson voitti yhdessä kilpailussa luokkansa, ja sijoittui kolmessa muussa kilpailussa palkintokorokkeelle. Andersson ajoi myöskin Bulgarian rallin Stobart-tallin Focus WRC:llä, ja ajoi pisteille ollen seitsemäs.
Kaudella 2011 Andersson ajoi Protonilla IRC-sarjassa ja sen ohessa ajoi kahdessa MM-osakilpailussa M-Sportin Fordilla sekä Neste Rallissa N-ryhmän Subarulla. 2012 kauden Andersson ajoi Proton Satria Neo S2000:lla sekä SWRC- että APRC-sarjoissa. Kauden tuloksena oli Super 2000 -luokan SWRC-sarjan mestaruus.
Andersson ajoi vuonna 2013 Sardinian, Suomen ja Saksan MM-rallit, joista paras tulos tuli Suomen MM-rallista kahdeksannella sijalla.
Vuonna 2016 Andersson voitti Ruotsin rallimestaruussarjassa nelivetoluokan mestaruuden ajettuaan viidessä kisassa voittoon.
Rallin MM-sarjan tulokset
(Tulosselitteet)
Viidakkokirja (vuoden 1967 elokuva)
Viidakkokirja (The Jungle Book) on Disneyn tuottama piirroselokuva, joka pohjautuu Rudyard Kiplingin samannimiseen kirjaan. Viidakkokirja kertoo Mowglista, joka on pienenä joutunut susien kaitsemaksi. Kun Mowgli on kasvanut isoksi, pantteri Bagheera käy hänen kanssaan matkaan tavoitteenaan saattaa Mowgli takaisin ihmisten pariin.
Matkalla he kohtaavat useita viidakon hahmoja, kuten tanssivan Baloo-karhun, hypnotisoivan Khaa-käärmeen, sekä Shere Khan -tiikerin, jonka aikeena on estää Mowglin paluu ihmisten luokse. Viidakkokirja oli viimeinen elokuva, jota itse Walt Disney työsti ennen kuolemaansa.
Elokuva poikkeaa melkoisesti Kiplingin teoksesta.
Viidakkokirjan hahmot Baloo, Shere Khan ja apinakuningas Louie esiintyivät myös piirrossarjassa Pilipalipilotit. Sarjaa näytettiin tekstitettynä 1993 vuonna MTV3-kanavalla sekä myöhemmin Disney Channel -kanavalla.
Juoni
Pantteri Bagheera löytää ihmispoika Mowglin korista keskellä viidakkoa. Hän vie pojan juuri pentuja saaneen naarassusi Rakshan luokse. Hän ja hänen kumppaninsa Rama kasvattavat Mowglia kuin omia pentujaan. Kymmenen vuoden päästä Mowgli on sopeutunut elämään viidakossa ja leikkii sisarustensa kanssa. Bagheera on iloinen huomatessaan, kuinka onnellinen Mowgli on, mutta tajuaa, että Mowglin on joskus palattava ihmisten luokse.
Eräänä iltana susilauma kokoontuu eräällä kalliolla kuultuaan tiikeri Shere Khanin palanneen lauman reviirille. Lauman johtaja Akila päättää, että Mowglin on oman ja muiden turvallisuuden vuoksi lähdettävä viidakosta, sillä Shere Khan ei voi sietää ihmisiä. Bagheera tarjoutuu viemään Mowglin takaisin ihmiskylään, mutta Mowgli tahtoo jäädä asumaan viidakkoon. He majoittuvat yöksi puuhun, jossa nälkäinen pyton Kaa hypnotisoi Mowglin ja yrittää syödä tämän. Bagheera kuitenkin onnistuu estämään Kaan aikeet. Aamulla Mowgli yrittää liittyä Hathin ja tämän vaimon Winifredin johtamaan norsulaumaan. Bagheera löytää Mowglin, mutta heidän välilleen puhjenneen riidan seurauksena päättää jättää tämän pärjäämään yksin. Mowgli tapaa pian karhu Baloon, joka lupaa kasvattaa Mowglin ja pitää tämän poissa ihmiskylästä.
Pian ryhmä apinoita kidnappaa Mowglin ja vievät hänet johtajansa kuningas Louien luokse. Louie tekee Mowglille tarjouksen, jonka mukaan hän auttaa Mowglia jäämään viidakkoon asumaan, jos Mowgli opettaa hänet sytyttämään tulen. Bagheera ja Baloo saapuvat pelastamaan Mowglia ja tästä aiheutuva kaaos saa kuningas Louien palatsin romahtamaan. Samana iltana Bagheera puhuu Baloolle ja onnistuu vakuuttamaan hänet siitä, ettei viidakko ole turvallinen paikka Mowglille Shere Khanin läsnäollessa. Aamulla Baloo selittää Mowglille ihmiskylän olevan tälle parhaaksi, mutta Mowgli syyttää Baloota lupauksensa rikkomisesta ja karkaa. Baloo lähtee etsimään Mowglia ja Bagheera kutsuu Hathin johtamat norsut auttamaan. Baloota ja Bagheeraa salakuunnellut Shere Khan yrittää nyt entistä verenhimoisemmin löytää ja tappaa Mowglin.
Samalla Mowgli tapaa uudestaan Kaan, joka yrittää jälleen hypnotisoida ja syödä tämän. Mowgli kuitenkin pakenee Shere Khanin tultua häiritsemään Kaata. Myrskyn riehuessa viidakon laidalla Mowgli tapaa joukon korppikotkia, jotka hyväksyvät Mowglin osaksi laumaansa. Shere Khan saapuu paikalle, säikäyttää korppikotkat tiehensä ja alkaa taistella Mowglin kanssa. Paikalle ilmestynyt Baloo yrittää estää Shere Khania mutta menettää taistelun lomassa tajuntansa. Läheiseen puuhun iskee salama, ja puu syttyy iskun voimasta palamaan. Kun korppikotkat pidättelevät Shere Khania, Mowgli nappaa maasta palavan oksan ja sitoo sen tiikerin häntään. Shere Khanin tajutessa tilanteen hän panikoi ja juoksee karkuun.
Myöhemmin Baloo ja Bagheera vievät Mowglin lähelle ihmiskylää, mutta Mowgli on silti epäluuloinen. Hänen mielensä kuitenkin muuttuu, kun hän huomaa pienen Shanti-nimisen tytön, joka on hakemassa vettä joesta. Kun Shanti huomaa Mowglin, hän pudottaa vesiastiansa. Mowgli hakee Shantille uuden astian vettä ja seuraa tätä ihmiskylään. Kun Mowgli tekee Baloolle ja Bagheeralle selväksi, että hän aikoo jäädä ihmiskylään, Baloo ja Bagheera suuntaavat takaisin viidakkoon tyytyväisenä siitä, että Mowgli on turvassa ja iloinen omiensa parissa.
Ääninäyttelijät
Elokuva dubattiin ensimmäisen kerran suomeksi vuonna 1968 alkuperäistä teatterikierrosta varten. Ensimmäisen dubbauksen ohjasi Reino Bäckman, joka hankki rooleihin tunnettuja laulajia alkuperäisen version tavoin. Elokuva dubattiin suomeksi uudelleen vuoden 1993 uusintakierrokselle. Toisen dubbauksen toteutti Tuotantotalo Werne ja sen ohjasi Pekka Lehtosaari. Jälkimmäisessä dubbauksessa Hathi-norsu muutettiin everstistä kenraaliksi, Lehtosaaren mukaan hahmoa ääninäytelleen Keijo Kompan omasta toiveesta. Osa Bäckmanin dubbausversion lauluista on julkaistu alun perin vinyylillä " Walt Disney'n Kivat satulaulut 1". . Sama albumi on julkaistu sittemmin digitalisoituna nimellä "Walt Disneyn Kivat satulaulut".
Arvioita
Video-oppaassa vuodelta 1994 Bello Romano sanoo mainioiden hahmojen ja niiden suomenkielisten äänten paikkaavan vaisua tarinaa ja piirrosjälkeä. Hän antaa Viidakkokirjalle kolme tähteä viidestä, mikä vastaa sanallista arviota ”hyvä”.
I’m Going Slightly Mad
I'm Going Slightly Mad on rock-yhtye Queenin kappale, joka julkaistiin albumilla Innuendo vuonna 1991. Saman vuoden keväällä kappale julkaistiin myös singlenä, joka nousi listaykköseksi Hongkongissa.
Kappale alkaa syntetisaattoririffillä, jonka mukaan tulevat pian basso ja rummut. Laulaja Freddie Mercuryn ääni on tahallisen hento ja melko matala. Kappaleessa on maaninen tunnelma, vaikka päällepäin se on humoristinen ja tunnelmaltaan kevyt. Kappaleen taustalla voi kuulla vähän väliä naurua. Tyyliltään kappale on yhtyeen tuotannon popmaisimmasta päästä. Sähkökitaran särösoundia ei kuulla, vaan syntetisaattorit ovat hallitsevassa asemassa.
Kappaleesta tehty musiikkivideo muistetaan aidsia sairastaneen Mercuryn hennosta olemuksesta, sekä bändin jäsenten pukeutumisesta pingviiniksi, gorillaksi, narriksi ja banaanipuuksi.
Pressimiehet
Pressimiehet Oy on Tampereella toimiva kustannusyhtiö, joka kustantaa Alibi-lehteä. Yhtiön toimitusjohtajana toimii Mika Lahtonen. Yhtiö on perustettu vuonna 1991 ja se toimi ennen kustannusyhtiötoimintaa sisällöntuotantoyrityksenä.
Yhtiön liikevaihto oli vuonna 2019 noin 860 000 euroa. Samana vuonna yrityksen liiketappio oli 5 000 euroa.
Huhtikuussa 2023 Pressimiesten kustantama toinen aikakauslehti Hymy siirtyi kokonaan Otavamedian alle. Aikaisemmin Otavamedia oli ostanut sekä Alibin että Hymyn tuotannon Pressimiehiltä, toimien itse lehtien julkaisijana.
Arkkiherttua
pienois|Arkkiherttuan kruunu Arkkiherttua (suvun naiset ja arkkiherttuan puolisot käyttivät arvonimeä arkkiherttuatar, ) oli Pyhän saksalais-roomalaisen keisarikunnan alueella käytetty arvo kuninkaan ja herttuan välissä. Se oli liian harvinainen ja merkitykseltään liian vaihteleva, jotta sen aseman voisi määritellä tarkasti. Arvonimi oli yksinomaan Itävaltaa hallinneiden Habsburgien käyttämä. Ensimmäisenä arvonimeä käytti Rudolf IV joskaan keisari ei virallistanut arvonimeä. Vasta Habsburg-sukuun kuulunut keisari Fredrik III teki arvonimestä virallisen vuonna 1453, ja myönsi sen pojalleen Maksimilianille. Titteliä käytettiin vuoteen 1918 saakka (vuodesta 1804 Itävallan keisariuden rinnalla).
Paul Siefert
thumb|right|Paul Siefert
Paul Siefert (28. kesäkuuta 1586 – 6. toukokuuta 1666) oli saksalainen urkuri ja säveltäjä. Hän työskenteli Königsbergin vanhankaupungin pääkirkon urkurina, hoviurkurina Varsovassa ja vuodesta 1623 kuolemaansa Danzigin Pyhän Marian kirkon pääurkurina. Hänen ensimmäiset psalmiteoksensa olivat säveltäjää opettaneen Jan Pieterszoon Sweelinckin tyylin mukaisia. Hänen myöhemmät psalminsa olivat neljälle lauluäänelle kahdeksanosaisen soittimellisen canzonan kera sävellettyjä. Historiallisesti nämä teokset on mahdollista nähdä concertato chorale -tyylin motettien ja kantaattien edeltäjinä.
Sweelinckin koulukunta vaikutti myös Siefertin säveltämään kosketinsoitinmusiikkiin. Teokset ovat hyvin koristeellisia, mutta kontrapunktia ei ole runsaasti.
Naisten asioita
Naisten asioita perustuu tositapahtumiin ja Francis Szpinerin samannimiseen teokseen Une affaire de femmes (1986), jonka pohjalta Claude Chabrol ja Colo Tavernier laativat elokuvan käsikirjoituksen. Elokuva perustuu tosielämän Marie-Louise Giraudin (1903–1943) tapaukseen. Pesulatyöntekijä Giraud teki Cherbourgin alueella naisille yhteensä 27 laitonta aborttia, mistä hänet tuomittiin kuolemaan ja teloitettiin giljotiinilla. Elokuvan tuottajana oli Marin Karmitz.
Naisten asioita sai ensi-iltansa vuoden 1988 Venetsian elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen leijonan saajaksi. Isabelle Huppert palkittiin roolisuorituksestaan Venetsian elokuvajuhlien parhaan naisnäyttelijän Coppa Volpi -palkinnolla. Elokuva oli ehdokkaana myös muun muassa kolmen Césarin ja parhaan vieraskielisen elokuvan Golden Globen saajaksi.
Juoni
Naisten asioita sijoittuu toisen maailmansodan keskelle natsi-Saksan miehittämään Ranskaan. Ranskalainen työväenluokkaan kuuluva Marie Latour (Isabelle Huppert) on rähjäisessä asunnossa asuva kahden lapsen äiti ja vaimo, jonka aviomies Paul (François Cluzet) palaa rintamalta vuonna 1941. Paul on liian heikossa kunnossa tehdäkseen töitä, joten Marie lähtee aviomiehensä sijasta tienaamaan rahaa. Hän alkaa tehdä abortteja naisille, jotka ovat tulleet raskaaksi lähinnä saksalaissotilaille.
Tuotanto
Naisten asioita kuvattiin Coulommiersin kunnassa Seine-et-Marnessa ja Dieppen kaupungissa Seine-Maritimessa Ranskassa. Elokuvan tuotantoyhtiöinä olivat La Sept Cinéma, Les Films du Camélia, Films A2 ja MK2 Productions.
Julkaisu ja vastaanotto
Naisten asioita sai ensi-iltansa Venetsian elokuvajuhlilla Italiassa 2. syyskuuta 1988. Elokuvan Ranskan ensi-ilta oli 14. syyskuuta 1988 ja teatteriensi-ilta 21. syyskuuta 1988. Elokuva oli Ranskassa MK2 Diffusionin teatterilevittämä ja keräsi teatterikierroksensa aikana 975 770 katsojaa. Elokuva esitettiin myös muun muassa vuoden 1988 Toronton elokuvajuhlilla Kanadassa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 7. helmikuuta 1993.
Rotten Tomatoes -sivuston mukaan 80% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu kymmeneen arviointiin. 1 158 käyttäjästä 77% on antanut elokuvalle positiivisen arvosanan 3,7/5 keskiarvolla. Internet Movie Databasen 2 924 käyttäjää on antanut elokuvalle keskiarvon 7,6/10.
Joey King
Joey Lynn King (s. 30. heinäkuuta 1999 Los Angeles, Kalifornia) on yhdysvaltalainen näyttelijä. Hän tuli suuren yleisön tietoisuuteen Netflixin alkuperäiselokuvassa The Kissing Booth vuonna 2018.
King on näytellyt neljävuotiaasta lähtien ja esiintyi ensimmäisen kerran Life Cereal-mainoksessa. Hän teki sittemmin mainoksia brändeille kuten AT&T, Sterling Jewelers ja Eggo. King varttui Simi Valleyssa, jossa hän kävi Phoenix Ranch Schoolia. Hän lauloi kykykisoissa ja esiintyi lastenteatterissa. Kingillä on kaksi vanhempaa sisarta, Kelli ja myös näyttelijänä työskennellyt Hunter.
Kingin ensimmäinen merkittävä rooli oli elokuvassa Ramona ja Beezus (2010), jossa hänellä oli toinen pääosista. King oli ehdolla Golden Globe- ja Primetime Emmy -palkinnon saajaksi roolistaan The Act -televisiosarjassa vuonna 2020.
Ilmo Valtonen
Ilmo Juhani Valtonen (s. 3. helmikuuta 1962 Nurmes) on suomalainen graafinen suunnittelija, joka on tullut tunnetuksi yritysten liikemerkkien ja logojen suunnittelijana.
Ilmo Valtonen kouluttautui aluksi metallisepäksi ja työskenteli miltei kahdeksan vuotta nurmeslaisessa metalliyrityksessä suunnittelijana, koneistajana ja hitsaajana. Hän lähti opiskelemaan graafista suunnittelua Lahden muotoiluinstituuttiin, josta valmistui 1990. Jo vuonna 1987 Valtonen voitti ensimmäisen tunnuskilpailunsa ja sijoittui kakkoseksi julistekilpailussa. Vuonna 1991 hän voitti sata tuhatta markkaa ja ensimmäisen palkinnon kilpailussa, jossa etsittiin uutta tunnusta yhdistyville MTV:lle ja Kolmoskanavalle.
Valmistuttuaan Lahdesta Valtonen aloitti graafikonuransa Kyösti Variksen ja Esa Ojalan yrityksessä Varis & Ojala. Viherjuuren Ilme -yrityksessä Valtonen työskenteli kahdeksan vuotta, kunnes 2002 kutsuttiin kehittämään mainostoimisto PHS:n designtoimintoja. Vuonna 2004 Valtonen siirtyi Dynamo Advertising -toimiston yhteyteen perustetun Dynamo Identityn osakkaaksi. Vuonna 2008 Valtonen osti Dynamo Identityn kokonaan itselleen ja muutti sen nimeksi Design Ilmo Valtonen Oy. Yritys meni konkurssiin 2010, mutta Valtonen jatkaa suunnittelutyötä toiminimellään.
Valtonen on suunnitellut tai uudistanut muun muassa Elisan, Eteran, Itellan, Leonian, LähiTapiolan ja Valtran yritysilmeet sekä Finlandia-talon, Lahden Sibeliustalon, Helsingin kulttuuripääkaupunkivuoden 2000 ja Turku 2011 -kulttuuripääkaupunkivuosihankkeen hakemusvaiheen ”Turku palaa” -tunnukset.
Valtonen toimi Grafian puheenjohtajana 1994–1997. Muotoilun valtionpalkinto hänelle myönnettiin 2004.
Maanosa
upright=1.5|thumb|Seitsemän maanosaa: [[Pohjois-Amerikka vaaleanvihreällä, Etelä-Amerikka tummanvihreällä, Eurooppa punaisella, Aasia oranssilla, Afrikka keltaisella, Australia purppuralla ja Etelämanner sinisellä.]]
Maanosa on selvärajainen maapallon mannerosa. Valtamerien ei lasketa kuuluvan maanosiin.
Maanosien rajat kulkevat pääosin mantereiden rajojen mukaisesti. Maanosia on kuitenkin mantereita enemmän, sillä Euraasian manner jaetaan Eurooppaan ja Aasiaan sekä Amerikka Pohjois- ja Etelä-Amerikkaan. Maanosia rajaavat myös vuoristot (Kaukasus ja Ural Aasian ja Euroopan rajalla), kapeat kannakset (Panamankannas Pohjois- ja Etelä-Amerikan välissä ja Siinai Aasian ja Afrikan välissä) tai sisämeret (Välimeri Euroopan ja Afrikan välissä ja Kaspianmeri Euroopan ja Aasian välissä).
Suomessa maapallo jaetaan yleisesti seitsemään maanosaan :
Sidekalvontulehdus
Konjunktiviitti eli sidekalvontulehdus on silmän sidekalvon eli silmän pintakerroksen ja silmäluomen sisäpinnan tulehdus, joka johtuu yleisimmin allergisesta reaktiosta tai bakteeri- tai virusinfektiosta. Sidekalvontulehdus voi liittyä flunssaan; tällöin sen mekanismina on flunssaviruksen aiheuttama kyynelkanavan tukkeutuminen ja kyynelnesteen virtauksen estyminen, jolloin bakteerit pääsevät leviämään sidekalvolle. Tulehdus voi esiintyä toisessa tai molemmissa silmissä.
Aiheuttajat
Sidekalvon tulehduksen aiheuttaa useimmiten bakteeri tai virus. Yleisiä aiheuttajabakteereita ovat pneumokokki, hemofilus, klamydia, meningokokki, gonokokki, stafylokokki ja moraxella, ja aiheuttajaviruksena voi olla esimerkiksi adenovirus, herpes simplex tai molluscum contagiosum. Sidekalvontulehdus voi syntyä myös atopian eli allergian pohjalta tai kemiallisen ärsytyksen aiheuttamana. Myös jotkin lääkkeet voivat aiheuttaa sidekalvontulehduksen.
Akuutti eli äkillinen konjunktiviitti seuraa usein ylähengitysteiden tulehdusta. Tällöin on todennäköistä, että kummatkin silmät tulehtuvat.
Tulehduksen leviävyys vaihtelee sen aiheuttajan mukaan.
Oireet
thumb|200px|[[Gonokokki|Gonokokin aiheuttama sidekalvontulehdus.]] Sidekalvontulehduksen oireet ovat silmän punoittelu, kutina, kirvely, rähmiminen, vetistäminen ja rikantunne. Sairaus ei yleensä ole kovinkaan kivulias; voimakas kipu, painoarkuus, heikentynyt näkö tai samea sarveiskalvo voivat viitata johonkin muuhun silmäsairauteen, kuten iriittiin tai glaukoomaan.
Hoito
Bakteerin tai viruksen aiheuttamaa sidekalvontulehdusta suositellaan hoidettavaksi antibioottia sisältävillä silmätipoilla tai -voiteilla 3–7 päivän ajan. Suomessa käytössä on esimerkiksi kloramfenikolia, fusidiinihappoa tai fluorokinolonia sisältäviä silmätippoja. Silmä tulisi myös puhdistaa säännöllisesti märkäeritteestä. Bakteerinkin aiheuttama sidekalvontulehdus voi parantua myös itsestään. Allergista sidekalvontulehdusta voi hoitaa natriumkromoglikaattia sisältävillä silmätipoilla ja antihistamiinilla.
Uskomus
Uskomus on yleiskielessä uskoon, luuloon pohjautuva käsitys, erityisesti käsitys jostakin yliluonnollisesta. Tietoteoriassa, joka tutkii ihmisten tietoa ja sen pätevyyttä, uskomuksella tarkoitetaan mielentilaa, joissa yksilö on vakuuttunut jonkin väittämän totuudesta. Uskomus voi olla tietoteorian näkökulmasta joko tosi tai epätosi. Oikeutusteoriat ovat tietoteoreettisia oppeja, jotka pyrkivät selittämään väittämien tai uskomusten oikeutusta.
Uskomuksen määritelmä
Kuten totuuden, tiedon ja viisauden kohdalla, uskomukselle ei ole täsmällistä määritelmää, josta oltaisiin samaa mieltä. Uskomusten voidaan nähdä sijoittuvan ihmisen persoonallisuudessa joko kognitiiviseen (tiedolliseen) osa-alueeseen, jolloin ne liittyvät läheisesti tietoon, tai affektiiviseen (tunnepitoiseen, mielialaan liittyvään) osa-alueeseen, jolloin ne liittyvät enemmän asenteisiin.
Erkki Pehkosen mukaan uskomuksen voidaan katsoa viittaavan vakaisiin, subjektiivisiin käsityksiin ja tietoihin, mukaan lukien tunteet, joita ei voida perustella objektiivisesti. Uskomukseen oikeuttavat syyt yksilö määrittää ja valikoi usein tiedostamattaan. Syitä voivat olla esimerkiksi yleisesti tiedetyt tosiasiat ja niistä tehdyt johtopäätökset. Uskomuksissa on näin vahva tunnepitoinen osatekijä. Käsitys viittaa korkeamman tason uskomukseen, joka on yksilön itsensä tiedostama ja pohjautuu yksilön suorittamaan tietoiseen ja tiedostetusti perusteltuun päättelyyn. Näin ne ovat uskomuksia kognitiivisempia. Kuva jostakin asiasta on Pehkosen mukaan käsityksen affektiivisempi ja spontaanimpi muunnelma. Ihmisen uskomusten kokonaisuus muodostaa hänen todellisuuskäsityksensä.
Uskomusten oikeutus
Platonin esittämän perinteisen tiedon määritelmän mukaan tieto on hyvin perusteltu tosi uskomus. Oikeutusteoriat ovat tietoteoreettisia oppeja, jotka pyrkivät selittämään väittämien tai uskomusten perustelua ja oikeutusta. Oikeutuksella tarkoitetaan syitä, joiden vuoksi henkilö omaa uskomukset tai syitä uskomuksen totuudelle. Uskomusten oikeusteorioita ovat koherentismi, fundamentalismi, reliabilismi ja foundherentismi.
Acer (yritys)
pienoiskuva|Acerin pääkonttori [[Uusi-Taipei|Uudessa-Taipeissa, Taiwanissa.]] Acer on taiwanilainen tietotekniikka- ja elektroniikkateollisuusyritys, joka kasvoi vuonna 2004 maailman viiden johtavan PC-valmistajan joukkoon. Acer valmistaa pöytäkoneita, kannettavia tietokoneita, palvelimia, puhelimia ja näyttöjä sekä toteuttaa sähköisen liiketoiminnan palveluita yrityksille, julkishallinnolle, opetukseen ja yksityiskäyttöön.
Acerilla oli myös halpatietokonebrändi eMachines, joka lopetettiin alkuvuodesta 2013.
Suomessa Aceria edustaa Acer Finland Oy, joka on perustettu vuonna 1996.
Historia
Yhtiö perustettiin Multitech-nimellä vuonna 1976. Vuonna 1987 nimi vaihdettiin Aceriksi. Yhtiön pääkonttori sijaitsee Sijhihin kaupungissa, Taipein alueella Taiwanissa. Vuonna 2005 yhtiön palveluksessa oli 7 800 työntekijää.
Dale Crover
Dale Crover (s. 23. lokakuuta 1967 Aberdeen, Washington, Yhdysvallat) on yhdysvaltalainen rockmuusikko. Hänet tunnetaan parhaiten yhdysvaltalaisen Melvins-rockyhtyeen rumpalina. Crover on tunnettu myös siitä, että hän käyttää rumpusetissään erittäin suurikokoisia rumpuja. Rumpujen soiton lisäksi hän myös laulaa ja soittaa kitaraa Altamont-nimisessä yhtyeessä.
Historia
Crover aloitti muusikon uransa 1980-luvun alkupuolella. Hän liittyi Melvins-yhtyeeseen rumpaliksi Mike Dillardin tilalle vuonna 1984. Vuosina 1985 ja 1986 Crover soitti bassoa Fecal Matter -yhtyeessä, johon kuuluivat myös Kurt Cobain ja Greg Hokanson. Hokansonin jätettyä Fecal Matterin yhtye äänitti Illiteracy Will Prevail -demon. Crover soitti demolla sekä bassoa että rumpuja.
Vuonna 1988 Crover liittyi sijaisrumpaliksi Nirvanaan. Nirvana nauhoitti Croverin kanssa seuraavat kappaleet:
Crover palasi Nirvanan sijaisrumpaliksi lyhyen Amerikan-kiertueen ajaksi vuonna 1990. Vuonna 1994 hän perusti yhdessä Joey Osbournen ja Dan Southwickin kanssa Altamont-nimisen rockyhtyeen. Altamont on julkaissut vuoteen 2007 mennessä neljä albumia, joista uusin The Monkee's Uncle julkaistiin vuonna 2005.
Nykyään Crover soittaa edelleen rumpuja Melvinsissä ja kitaraa Altamontissa. Hän on toiminut viime aikoina myös levytuottajana.
Federal Prospects Hockey League
Federal Prospects Hockey League (FPHL) on yksi jääkiekon alasarjoista Yhdysvaltojen itäosassa. Liiga on perustettu vuonna 2010, nimellä Federal Hockey League. Sarja toimi kyseisellä nimellä kaudet 2010-2019.
Abakainon
Abakainon (, myös Abakaina,, ) oli antiikin aikainen kaupunki ja kaupunkivaltio (polis) Sikeliassa eli Sisilian saarella nykyisen Italian alueella. Se sijaitsi lähellä nykyistä Tripin kaupunkia.
Maantiede
Abakainon sijaitsi Sisilian koillisosassa Tyndariin ja Mylain kaupunkien välissä noin 6,5 kilometriä sisämaahan saaren pohjoisrannikosta. Sen alueeseen kuului alun perin myös Tyndariin alue. Etäisyys kyseiseen kaupunkiin oli noin 13 kilometriä. Muutoin Abakainonin kaupunkivaltion hallussa olleen alueen kokoa ei tunneta kovin hyvin.
Historia
Abakainon oli alun perin ei-kreikkalaisen, saaren alkuperäisväestöön kuuluneen sikulien heimon kaupunki, eikä sen paikalle koskaan perustettu kreikkalaista siirtokuntaa. Se kuitenkin hellenisoitui eli kreikkalaistui ajan kuluessa, ja sen väestö koostui osaksi kreikkalaisista ja osaksi ei-kreikkalaisesta väestöstä. Kaupungin kansalaisesta käytettiin etnonyymiä Abakainīnos.
pienoiskuva|vasen|Abakainonin lyömä hemilitron, n. 465–392 eaa. Kuvituksessa nymfin pää ja metsäkarju. Abakainon on luetteloitu polikseksi eli itsenäiseksi kreikkalaiseksi kaupunkivaltioksi sillä perusteella, että monet seikat tukevat tällaista tulkintaa, vaikka sen asemaa ei tunnetakaan kovin hyvin. Diodoros Sisilialainen mainitsee sen usein poliksena, ja kaupunki myös löi omaa kreikkalaistyylistä hopearahaa 400-luvulta eaa. ja pronssirahaa 300-luvulta eaa. lähtien.
Rakennukset ja löydökset
Abakainonin paikalla on säilynyt vain vähän antiikin aikaisia jäänteitä, ja siellä on suoritettu vain vähän kaivauksia. Kaupungin raunioita oli jonkun verran näkyvissä vielä 1800-luvulla. Paikalta on löydetty kreikkalaisia tai kreikkalaistyylisiä jäänteitä erityisesti 500- ja 300-luvuilta eaa. Kaupunki on ollut ympäröity muurein, joista on löydetty osia. Kaupunkialueen pohjoispuolelta on löydetty laaja hautausmaa, joka ajoittuu ainakin osin 300-luvulle eaa.
Jokeripelaaja
thumb|250px|Jokeri lyömässä. Jokeripelaaja on pelaaja pesäpallossa, joka pelaa vain sisävuoroissa. Jokereita on joukkueessa korkeintaan kolme ja he pelaavat numeroilla 10, 11 ja 12. Jokaista jokeripelaajaa voi käyttää kerran sisävuoron aikana, missä tahansa kohtaa lyöntijärjestystä. Jokeripelaaja ei vie kenenkään lyöntivuoroa. Jokeri voi olla joukkueen pelitavasta riippuen etenijä, vaihtaja tai kotiuttaja.
Moottoripyöräilyn Etelä-Afrikan Grand Prix
Kolme ensimmäistä kilpailua järjestettiin Kyalamin radalla vuosina 1983–1985, jonka jälkeen osakilpailu poistettiin MM-kalenterista Etelä-Afrikan harjoittaman apartheid-rotuerottelupolitiikan vuoksi. Vuonna 1992 Kyalamin uusitulla radalla ajettiin yksi kilpailu, jonka jälkeen Etelä-Afrikka poistui jälleen MM-kalenterista useaksi vuodeksi.
Vuosina 1999–2004 kilpailu ajettiin Welkomin kaupungissa sijaitsevalla Phakisa Freewayllä.
Käsitys
Käsitys on havaintoon, kokemukseen tai ajatteluun perustuva asenne. Sana käsitys voi viitata seuraaviin asioihin: mielikuva, tieto, ajatus, ajattelutapa, näkemys, mielipide, asenne, vakaumus, luulo, arvelu, vaikutelma, kuvitelma.
Erkki Hartikaisen mukaan käsitys on asenne, jonka vallitessa asioita tarkastellaan. Tällöin sana käsitys korvaa epäselvempänä pidetyn sanan katsomus. Ihmisen käsitysten kokonaisuus muodostaa todellisuuskäsityksen.
Adolf Lindenbaum
pienoiskuva|Lindenbaum Adolf Lindenbaum (12. kesäkuuta 1904 – 1941) oli puolanjuutalainen matemaatikko ja loogikko.
Lindenbaum valmistui filosofian tohtoriksi 1928. Hän työskenteli muun muassa topologian ja joukko-opin parissa. Lindenbaum oli Alfred Tarskin läheinen ystävä ja yhteistyökumppani.
Toisen maailmansodan aikana Lindenbaum pakeni kansallissosialisteja Białystokiin, joka kuitenkin tuli natsi-Saksan miehittämäksi vuonna 1941. Gestapo pidätti hänet, ja hänet teloitettiin Paneriaissa.
Handley Page Heyford
Handley Page Heyford oli Handley Pagen valmistama brittiläinen kaksimoottorinen ja kaksitasoinen raskas pommikone, jossa oli neljän hengen miehistö.
Konetta valmistettiin vuosien 1933–1936 välillä 125 kappaletta.
Heyford suunniteltiin Britannian ilmailuministeriön raskaan yöpommittajan suunnittelukilpailua varten. Koneen suunnittelusta vastasi suurelta osin Handley Pagen pääsuunnittelija George Rudolph Volkert.
Kiinteälaskutelineisen Heyfordin rungon etuosa oli alumiinirakenteinen, rungon takaosa ja siivet oli verhoiltu kankaalla. Prototyypissä siipisalot olivat teräsputkea, tuotantomalleissa duralumiinia, samoin kuin rungon takaosan rakenne. Myös siipikaaret olivat duralumiinia. Siivistä ylätaso kiinnittyi runkoon tavanomaisen alatason sijasta. Tämän vuoksi lentäjillä ja yläampujilla oli esteetön näköala joka suuntaan.
Koneesta rakennettiin H.P.38–prototyyppi, joka lensi ensilentonsa 12. kesäkuuta 1930. Sitä seurasi edelleenkehitelty H.P.50–prototyyppi.
The Wolves Die Young
The Wolves Die Young on Sonata Arctican kappale ja ensimmäinen single yhtyeen kahdeksannelta studioalbumilta Pariah’s Child. Se julkaistiin 7. helmikuuta 2014.
Glukoosi-1-fosfaatti
Glukoosi-1-fosfaatti (C6H13O9P) on glukoosin johdannainen, jonka C1-asemassa olevaan hiiliatomiin on esteröitynyt fosfaattiryhmä. Yhdiste esiintyy välituotteena eräissä sokeriaineenvaihdunnan reaktioissa.